MDV SR obdržalo žiadosť na upresnenie niektorých informácií k rámcovej metodike k priamemu zadaniu BA-KN.

Otázka:

1. V prílohe č. 1 a v Prílohe č. 2 uvádzate pri cestovaných poriadkoch v stĺpci pod každým vlakom číselnú hodnotu definovanú ako „Capacity A - Capacity D“. Žiadame upresniť o akú kapacitu vlaku ide, nakoľko nie je jasne stanovené, či ide o minimálnu požadovanú kapacitu miest na sedenie alebo ide o celkovú prepravnú kapacitu vlaku, tzn. súčet miest na sedenie a státie.
* Kapacity A až D sú chápané ako súčet miest na sedenie a státie., Počet miest na státie sa uvažuje buď ako je priamouvedený v technickej dokumentácii daného vozidla pri obsadenosti najviac 3 os/m2 alebo (ak takýto údaj v technickej dokumentácii nie je uvedený)ako 70 % počtu sedadiel.
1. V prílohe č. 2 uvádzate pri cestovných poriadkoch „Capacity C, Capacity D ako očakávaný cieľový stav“. Žiadame upresniť, v akom časovom horizonte po 10. 12. 2023 budete požadovať takúto kapacitu vlakov.
* Od 1. 1. 2025
1. V zmysle kritéria uverejneného v Prílohe č. 3 „Ponuková celková cena grafikonu podľa prílohy 2“ nám nie je jasné a žiadame upresniť, či je potrebné uviesť jednotkový náklad na kapacitu pre začiatok prevádzky a aj pre očakávaný cieľový stav alebo len pre jeden z daných variantov kapacity.
* Dopravca môže ponúknuť samostatnú cenu za každé obdobie s kvalitatívne alebo kvantitatívne odlišnou skladbou využívaných koľajových vozidiel.
1. V zmysle kritéria uverejneného v Prílohe č. 3 „Cena za dodatočný 1 vlkm pre grafikon č. 2 bez nárastu kapacity“ nám nie je jasné a žiadame upresniť, či treba vychádzať z kapacity definovanej pre začiatok prevádzky alebo pre očakávaný cieľový stav a ďalej, či správne chápeme zámer, že by bol vedený vyšší počet vlakov oproti zverejneným cestovným poriadkom, ale s nižšou kapacitou jednotlivých vlakov.
* Cena zodpovedá grafikonu 2 s kapacitami C/D a nárastu dopravného výkonu vo vlkm bez dopadu na celkovú potrebu koľajových vozidiel (prepravných kapacít) dopravcu. Ide o dodatočný dopravný výkon pri využití existujúcich vozidiel počas ich prestojov.
1. Prosíme upresniť, či finančnú zábezpeku vo výške 20 000,- Eur stačí zložiť spolu s ponukou v treťom kole, ktoré má teraz uvedenú predbežnú lehotu do 15.01.2022 a zároveň uviesť spôsob zloženia zábezpeky.
* Finančná zábezpeka bude musieť byť zložená súbežne s predložením ponuky tzn. k predpokladanému dátumu 15.1.2022. Detaily budú spresnené po ukončení 2. kola.
1. V zmysle kritérií uverejnených v Prílohe č. 3 „Klimatizácia“ a „Bezbariérovosť“ uvádzate v popise podiel klimatizovaných vlakov a nízkopodlažných vozidiel. Nazdávame sa, že by mali byť kritériá v popise nastavené opačne – pri „Klimatizácii“ by sa mal sledovať podiel klimatizovaných vozidiel k celkovému počtu vozidiel a pri „Bezbariérovosti“ by sa mal sledovať podiel vlakov s radeným nízkopodlažný vozidlom k celkovému počtu vlakov.
* MDV SR sa zaoberalo predmetným podnetom a uvádza nasledovné upresnenie:

Klimatizácia - (rátajú sa len miesta na sedenie) realizovaných klimatizovanými vozidlami k celkovému počtu miestokilometrov.

Bezbariérovosť - Podiel vlakov so zaradeným nízkopodlažným vozidlom k celkovému počtu vlakov.

1. Uvedená kapacitná požiadavka na prepravu bicyklov nie je v zmysle minulosti stanovených štandardov.
* MDV SR ako vyhlasovateľ priameho zadania na *železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*, nadstavil požiadavku na prepravu bicyklov tak, ako je uvedené v rámcovej metodike
1. V metodike postupu pri prvom kole sa uvádza, že „Uchádzači, ktorí budú mať záujem o postup do druhého kola, zašlú písomnú žiadosť o účasť na priamom zadaní (Príloha č.4) vrátane vyplnených príloh (tzn. ak má byť záujem o obe zmluvy Príloha č. 1, Príloha č. 2, Príloha č. 3, Príloha č. 5). Máme za to, že v Prílohe č. 1, Prílohe č. 2 a v Prílohe č. 3 nie je čo vypĺňať. Uveďte prosím čo v týchto prílohách požadujete vyplniť.
* Uchádzač v Prílohe č. 1 (rámcový grafikon na „1-ročnú zmluvu), Príloha č. 2 (rámcový grafikon na „9-ročnú zmluvu), Príloha č. 3 (Zoznam kritérií, ktoré budú hodnotené v II. kole) **nemusí vyplniť žiadne údaje.**

Informácie uvedené v Prílohe č. 1 a v Prílohe č. 2 predstavujú požiadavky MDV SR pre priame zadania linky BA-KN. Predmetnými prílohami (č. 1 a č. 2) sa dávajú dopravcom na známosť požiadavky MDV SR. Príloha č. 3 (Zoznam kritérií, ktoré budú hodnotené v II. kole) má informatívnu úlohu smerom k dopravcom o II. kole.

1. Príloha č. 1 a Príloha č. 2 uvádza cestové poriadky vlakov na trati Bratislava – Komárno. Je potrebné na túto trať nasadiť také vozidlá, aby dokázali plniť zverejnený cestovný poriadok alebo je možné nasadiť aj vozidlá, ktoré svojimi technickými parametrami (výkon motora, zrýchlenie, ...) nedokážu striktne dodržať cestovný poriadok a následne dôjde k úprave cestovných časov jednotlivých vlakov v cestovnom poriadku? Ak je to možné, uveďte percento na koľko vlakov je možné nasadiť takéto „pomalšie“ vozidlá.
* Drobné úpravy časov na jednotlivých zástavkách sú možné. Rozloženie vlakov počas dňa, miesta ich vzájomného križovania, prestupné väzby a celkový systém dopravnej obsluhy musí byť zachovaný.
1. Príloha č. 3 uvádza „Zoznam kritérií, ktoré budú hodnotené v II. kole“. Pri riadkoch dopravných výkonov uvádzate v poznámke, že cena nezahŕňa poplatky za dopravnú cestu. Máme za to, že takto nastavené kritérium je diskriminačné. Ak bude cena zahŕňať len ostatné náklady, budú v nej dopravcovia okrem iného uvádzať náklady spojene s obstarávaním vozidiel. Nakoľko štátny dopravca ZSSK, a.s., od 2007 realizoval nákup vozidiel z Projektov OPD a OPII s minimálnou investičnou záťažou vlastných zdrojov, bude pri započítavaní odpisov vozidiel významne zvýhodnený, nakoľko tie budú predstavovať len zlomok z toho, čo budú musieť vynaložiť ostatní dopravcovia pri obstaraní vozidiel. Aby sa predišlo diskriminácii a zároveň zachovala poskytovaná kvalita prepravy na tratiach, na ktorých boli vozidlá z projektov pôvodne viazané, žiadame jednoznačne vylúčiť možnosť použitia vozidiel z Projektov OPD a OPII, resp. akýchkoľvek projektov Európskej únie realizovaných v okolitých štátoch.
* MDV SR trvá na požiadavke, že cena nezahŕňa poplatky za dopravnú cestu.

MDV SR bude plne rešpektovať rozhodnutia Európskej komisie, ktoré sú aplikované na vozidlá získané z fondov EÚ. MDV SR navyše bude dôsledne sledovať zachovanie súčasného štandardu kvality vozového parku na ostatných tratiach v SR.

1. Príloha č. 5 uvádza aj tlačivo „Zoznam dôverných informácií“. Nazdávame sa, že toto tlačivo by sa malo odovzdať až pri konečnej ponuke v treťom kole, nakoľko dnes ešte nepoznáme, aké všetky údaje bude konečná ponuka obsahovať, a tak nevieme jednoznačne určiť, ktoré informácie budú dôverné. Upresnite, prosím, ako postupovať.
* Dôverné informácie je potrebné uvádzať až pri podložení ponuky.
1. Príloha č. 5 uvádza aj tlačivá „Čestné vyhlásenie o vytvorení skupiny dodávateľov“ a „Plná moc za skupinu dodávateľov“. Pokiaľ máme záujem ísť do súťaže samostatne, nazdávame sa, že je potrebné odovzdať Prílohu č. 5 bez týchto tlačív alebo vrátane týchto tlačív, ktoré ostanú nevyplnené. Upresnite, prosím, ako postupovať.
* Uvedené prílohy sa predkladajú len pre prípad vytvorenia takéhoto zoskupenia.